કાશ્મીરની સ્થિતિને ધ્યાનમાં રાખીનેે સીઆરપીએફની ર૧ કંપનીઓને સ્ટેન્ડ બાય મોડ પર રાખવામાં આવી છે અને જરૂરિયાત મુજબ તેમજ કાશ્મીર મોકલવામાં આવશે. કાશ્મીરમાં આજે ચોથા દિવસે પણ તમામ ૧૧ જિલ્લાઓમાં કરફયુ જારી છે અને ઇન્ટરનેટ પર પણ પ્રતિબંધ અમલમાં છે. છેલ્લા ચાર દિવસમાં સૌથી વધુ મોત અનંતનાગમાં થયા હતા. અહીં હિંસામાં ૧૩નાં મોત થયા છે. આ ઉપરાંત કુલ ગામમાં નવ, શોફિયામાં ચાર, પુલવામામાં ત્રણ અને શ્રીનગરમાં એકનું મોત થયું છે.